b'\n_START_ARTICLE_\nRomans Sauss\n_START_PARAGRAPH_\nRomans Sauss (s. 27. kes\xc3\xa4kuuta 1989 Kr\xc4\x81slava) on latvialainen lentopalloilija, joka edustaa Suomen Mestaruusliigassa pelaavaa Kokkolan Tiikereit\xc3\xa4. Pelipaikaltaan Sauss on hy\xc3\xb6kk\xc3\xa4\xc3\xa4j\xc3\xa4 tai vastaanottaja. H\xc3\xa4n on 192 senttimetri\xc3\xa4 pitk\xc3\xa4 ja painaa 85 kilogrammaa._NEWLINE_Sauss aloitti uransa vuonna 2007 kotimaansa p\xc3\xa4\xc3\xa4sarjan Lase-R:ss\xc3\xa4. H\xc3\xa4n voitti kaudella 2007-2008 sek\xc3\xa4 2008-2009 maansa mestaruuden ja kaudella 2008-2009 my\xc3\xb6s maan cupin. H\xc3\xa4net valittiin my\xc3\xb6s kausilla 2006-2007 ja 2007-2008 liigan parhaaksi omalla pelipaikallaan. Vuonna 2009 Sauss vaihtoi seuraa kotimaassaan, h\xc3\xa4n siirtyi Biolars/Olaine Ozolniekin riveihin. Kaudella 2009-2010 Sauss voitti Latvian mestaruuden ja h\xc3\xa4net valittiin koko liigan parhaimmaksi pelaajaksi. Seuraavan kauden eli kauden 2010-2011 Sauss vietti Saksassa ABC Titansin riveiss\xc3\xa4 ja kauden 2011-2012 h\xc3\xa4n pelasi Mestaruusliigassa Saimaa Volleyn paidassa. Seuraavaksi Sauss siirtyi Sveitsin p\xc3\xa4\xc3\xa4sarjan EN Gas & Oil Luganon riveihin, jossa h\xc3\xa4n voitti kaudella 2012-2013 sek\xc3\xa4 Sveitsin mestaruuden ett\xc3\xa4 cupin. Kaudeksi 2013-2014 Sauss palasi Suomeen, nyt Kokkolan Tiikereiden riveihin. Vuonna 2014 h\xc3\xa4n voitti seuran kanssa Suomen cupin ja oli liigassa toinen._NEWLINE_Sauss on pelannut my\xc3\xb6s Latvian lentopallomaajoukkueessa. H\xc3\xa4nen iskuly\xc3\xb6ntins\xc3\xa4 ylettyy 349 senttimetrin korkeuteen ja blokki 327 senttimetrin korkeuteen.'